১৯৮৮ বাংলাদেশ ঘূর্ণিঝড়
ভয়ঙ্কর ঘূর্ণিঝড়ের ফলে বাংলাদেশ এবং পশ্চিমবঙ্গের উপকূলবর্তী এলাকায় ব্যপক ক্ষয়ক্ষতি হয়। ঘূর্ণিঝড়ের কারণে সর্বমোট ৬,২৪০ জনের মৃত্যু ঘটে, এরমধ্যে বাংলাদেশের ৫,৭০৮ জন এবং পশ্চিমবঙ্গের ৫৩৮ জন। অধিকাংশ মৃত্যু ঘটে প্রচণ্ড ঝড়ের কারণে, বাড়ি ভেঙ্গে পড়ে এবং আক্রান্ত অঞ্চলের বিদ্যুতের খুঁটি ভেঙ্গে তড়িতাহত হয়ে। উপকূলবর্তী এলাকায় প্রচণ্ড ঘূর্ণিঝড়ে প্রচুর অবকাঠামোগত ক্ষয়ক্ষতি হয় এবং বাংলাদেশের প্রায় ৭০% ফসল নষ্ট হয়ে যায়, যার পরিমাণ প্রায় ২২০,০০০ টন। সারা বাংলাদেশ বিদ্যুৎ বিচ্ছিন্ন হয়ে টেলিযোগাযোগ বিঘ্নিত হয়, বাংলাদেশের রাজধানী ঢাকায় ধ্বংসাবশেষের ফলে রাস্তা বন্ধ হয়ে যায় এবং বিদ্যুতের অভাবে পানির সংকট সৃষ্টি হয়েছিল।
১৯৮৮ বাংলাদেশ ঘূর্ণিঝড়
পার্শ্ববর্তী ভারতের পশ্চিমবঙ্গে, নিহতের সংখ্যা নিয়ে সরকারি এবং পত্রিকার হিসাবে ব্যাপক পার্থক্য ধরা পড়ে, যেখানে সরকারিভাবে নিহতের সংখ্যা কম দেখানো হয়েছে বলে খবরে প্রকাশ পায়। কলকাতা পুলিশ যেখানে নিহতের সংখ্যা ২১০ বলেছিল, সেসময় বিভিন্ন সংবাদ সংস্থা মৃতের সংখ্যা প্রায় ৫০০ প্রচার করে। পরে, সরকারিভাবে পশ্চিমবঙ্গে মৃতের সংখ্যা বেড়ে দাঁড়ায় ২৩৮-এ। হতাহতের বাইরে, প্রায় ৫৭,৬০৪ টি গবাদিপশু মারা যায় পশ্চিমবঙ্গে মোট ক্ষতির পরিমাণ দাঁড়ায় প্রায় ১ কোটি ৩০ লাখ মার্কিন ডলার।